विजय रघुबर सिंह
सर विजय रघुबर सिंह (13 जुलाई 1931 - 25 सितंबर 2006) एक भारतीय-फिजी वकील और राजनीतिज्ञ थे, जिन्होंने 1960 और 1970 के दशक में कैबिनेट कार्यालय संभाला था। उन्होने प्रधान मंत्री रातू सर कामिसेस मारा की सरकार में अटॉर्नी-जनरल सहित विभिन्न पदों पर कार्य किया। वे भारतीय गठबंधन (इंडियन अलायन्स) के अध्यक्ष थे जो सत्तारूढ़ अलायन्स पार्टी का एक प्रभाग था। 1979 में अलायन्स के नेताओं से असहमति के बाद उन्होंने पार्टी छोड़ दी और बाद में विपक्षी नेशनल फेडरेशन पार्टी में शामिल हो गए। विजय सिंह फिजी के चीनी उद्योग के पुनर्गठन में शामिल थे और फिजी में जायसी (Jaycees) आंदोलन के एक प्रमुख सदस्य थे।